


(Návrh)

VYHLÁŠKA
Ministerstva spravodlivosti Slovenskej republiky

z ... 2026,

ktorou sa mení a dopĺňa vyhláška Ministerstva spravodlivosti Slovenskej republiky        č. 31/1993 Z. z. o odmenách a náhradách notárov v znení neskorších predpisov 


Ministerstvo spravodlivosti Slovenskej republiky podľa § 95 ods. 4 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení zákona č. 304/2009 Z. z. ustanovuje:

Čl. I

Vyhláška Ministerstva spravodlivosti Slovenskej republiky č. 31/1993 Z. z. o odmenách a náhradách notárov v znení vyhlášky č. 209/1994 Z. z., vyhlášky č. 423/2002 Z. z., vyhlášky č. 607/2002 Z. z., vyhlášky č. 748/2004 Z. z., vyhlášky č. 320/2007 Z. z., vyhlášky č. 604/2008 Z. z., vyhlášky č. 601/2009 Z. z., vyhlášky č. 325/2015 Z. z., vyhlášky č. 208/2016 Z. z., vyhlášky č. 390/2023 Z. z. a vyhlášky č. 301/2024 Z. z. sa mení a dopĺňa takto:
  
1. Poznámka pod čiarou k odkazu 5a sa vypúšťa.
 
2. V § 9 ods. 1 úvodnej vete sa slovo „Notár“ nahrádza slovami „Ak § 20 ods. 2 neustanovuje inak, notár“.

3. V § 9 ods. 1 písm. a) sa  za slovo „republiky“ vkladajú slová „(ďalej len „komora“)“.

4. V § 18 ods. 1 písm. a) sa slová „Notárska komora Slovenskej republiky“ nahrádzajú slovom „komora“.

5. Doterajší text § 20 sa označuje ako odsek 1 a dopĺňa sa odsekom 2, ktorý znie:
[bookmark: _GoBack]„(2) V odmene registrátora je zahrnutá aj odmena za administratívne a iné práce vykonané v súvislosti s registráciou a výdavky za prístup do Centrálneho informačného systému a refundácia výdavkov spojených s prevádzkou informačného systému obchodného registra uhradené komore.“.

6. V prílohe položke A sa vypúšťajú šiesty bod a siedmy bod.

7. Príloha sa dopĺňa položkou N, ktorá znie:

„Položka N

	1.
	Z návrhu na registráciu, ak ide o prvozápis akciovej spoločnosti
	550 eur.

	
	
	

	2.
	Z návrhu na registráciu, ak ide o prvozápis inej právnickej osoby, organizačnej zložky podniku právnickej osoby alebo podniku, alebo organizačnej zložky podniku zahraničnej osoby
	220 eur.

	
	
	

	3.
	Z návrhu na registráciu, ak ide o zmenu právnej formy obchodnej spoločnosti alebo družstva
	220 eur.

	
	
	

	4.
	Z návrhu na registráciu, ak ide o zmenu zápisu
	57 eur.“.




Čl. II

Táto vyhláška nadobúda účinnosť 17. augusta 2026.






Boris Susko
minister spravodlivosti
Slovenskej republiky





